b'\n_START_ARTICLE_\nDanske Havne\n_START_PARAGRAPH_\nDanske Havne er en dansk brancheorganisation, der best\xc3\xa5r af 64 erhvervshavne i Danmark._NEWLINE_Organisationen blev dannet som Sammenslutningen af danske Havne i 1917. Danske Havne har til form\xc3\xa5l at skabe rammer for vidensdeling og netv\xc3\xa6rk internationalt, at sikre havnenes muligheder og formidle viden om havnene samt at repr\xc3\xa6sentere havnene i forhold til det politiske system, herunder EU. Danske Havne finansieres prim\xc3\xa6rt via kontingent fra medlemshavnene, men udbyder ogs\xc3\xa5 konsulentopgaver og kurser._NEWLINE_Danske Havne er medlem af International Association of Ports and Harbors, European Sea Ports Organisation samt The International Association Navigation._NEWLINE_Danske Havne ledes af en bestyrelse, hvis formand p.t. er direkt\xc3\xb8r i Esbjerg Havn, Ole Ingrisch._NEWLINE_Organisationens sekretariat er beliggende p\xc3\xa5 Bredgade 23 i K\xc3\xb8benhavn.'